钦定古今图书集成/明伦汇编/官常典/第796卷 > 李桢
## 钦定古今图书集成/明伦汇编/官常典/第796卷 > 李桢

按《元史》本传：“桢字干臣，其先西夏国族子也。金末，桢
以经童中选。既长，入为质子，以文学得近侍。太宗嘉
之，赐名玉出于必阇赤。从皇子阔出伐金，帝命之曰：
‘凡军中事，须访桢以行’。”及下河南诸郡，阔出遣桢偕
吉登哥往唐、邓二州，数民实兵馀，岁凶，流散十八九。
桢至，赈恤饥寒，归者如市。十年，从大将察罕下淮甸，
桢以功佩金符，授军前行中书省左右司郎中。桢奏

利。且城久拒命，破必屠之，则生灵何辜。请退舍数里，
身往招之。”从之。桢遂单骑入敌垒，晓以利害，明日，与
其将二人率众来降。以功赐银五千两。桢表言：“襄阳
乃吴、蜀之要冲，宋之喉襟，得之则可为他日取宋之
基本。”定宗嘉其言。庚戌，赐虎符，授襄阳军马万户。丙
辰，宪宗命桢率师巡哨襄、樊。戊午，帝亲征，召桢同议
事。秋九月，卒于合州，年五十九。